Etter endt utdannelse ble han ansatt som assisterende ingeniør ved utbyggingen av Hammeren kraftstasjon utenfor Kristiania og hos O. Østmoes forretning i Kristiania. I 1900 ble han bestyrer ved Trondhjems Elektriske Bureau AS, som han kjøpte i 1902 og solgte til Siemens AG i 1908. Virksomheten ble videreført som AS Siemens Schuckert, avdeling Trondhjem. Høeg var direktør der frem til 1940. Høeg var styreformann i AS Lade Kraftselskap fra 1915 og styremedlem i AS Trondhjems Haandværks- og Industribank 1915–1925, AS Gråkallbanen fra 1922 og AS Norsk Staaltaugfabrik fra 1929.